rejauldu/bengali-wikipedia huggingface dataset:
প্রাণ গোপাল দত্ত (জন্ম: ১ অক্টোবর ১৯৫৩) বাংলাদেশের একজন চিকিৎসক ও রাজনীতিবিদ। তিনি বাংলাদেশ মেডিক্যাল বিশ্ববিদ্যালয় সাবেক উপাচার্য। চিকিৎসা সেবায় অনন্য সাধারণ অবদানের জন্য ২০১২ সালে বাংলাদেশ সরকার তাকে “চিকিৎসাবিদ্যায় স্বাধীনতা পুরস্কার” প্রদান করেন।  ২০ সেপ্টেম্বর ২০২১ সালে তিনি কুমিল্লা-৭ আসনের উপনির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন।   প্রাথমিক জীবন  গোপাল ১ অক্টোবর ১৯৫৩ সালে কুমিল্লার চান্দিনার মহিচাইলে জন্মগ্রহণ করেন। পিতা কালা চান দত্ত এবং মা কিরণ প্রভা দত্তের ৪ ছেলে ও ৩ মেয়ের মধ্যে তিনি দ্বিতীয়।  মহিচাইল উচ্চ বিদ্যালয়ে ৮ম শ্রেণি পর্যন্ত লেখা-পড়া করে। ১৯৬৮ সালে কুমিল্লার চান্দিনা পাইলট হাই স্কুল থেকে মেট্রিক পাশ করেন। কুমিল্লা ভিক্টোরিয়া সরকারি কলেজ থেকে ১৯৭০ সালে ইন্টার পাশ করেন। এর পর ১৯৭৬ সালে চট্টগ্রাম মেডিকেল কলেজ থেকে এমবিবিএস পাশ করেন। এরপর ২০ জানুয়ারি ১৯৮০ সালে স্কলারশিপ নিয়ে তৎকালীন সোভিয়েত ইউনিয়নে গিয়ে প্রথমে মাস্টার্স (এমএস), এবং পরবর্তীতে  পিএইচডি ডিগ্রি অর্জন করে ৭ জুলাই ১৯৮৩ সালে দেশে ফিরেন।  ১৮ জুন ১৯৭৯ সালে তিনি জয়শ্রী রায় জয়াকে (ঢাকা মেডিক্যাল কলেজে সহযোগী অধ্যাপক) বিয়ে করেন। তাদের এক ছেলে অরিন্দম দত্ত, এক মেয়ে, সন্তান অনিন্দিতা দত্ত।   কর্মজীবন  প্রাণ গোপাল দত্ত ১৯৭৭ সালে প্রথম শ্রেণীর সরকারি কর্মকর্তা হিসেবে কর্মজীবন শুরু করেন। নাক কান গলা বিভাগে যোগদানের মাধ্যমে চট্টগ্রাম মেডিকেল কলেজ ও রংপুর মেডিকেল কলেজের সহকারী অধ্যাপক ছিলেন। অধ্যাপক হিসেবে স্যার সলিমুল্লাহ মেডিকেল কলেজে নিয়োজিত ছিলেন। বঙ্গবন্ধু শেখ মুজিব মেডিকেল বিশ্ববিদ্যালয়ে ১৯৯৯ সালে যোগদান করেন নাক কান গলা বিভাগের অধ্যাপক ও চেয়ারম্যান পদে। ২০০০ সালে ট্রেজারার পদে দায়িত্ব পান তিনি। এই পদে দায়িত্ব পালন করেন ২০০৯ সাল পর্যন্ত  পর্যন্ত। তিনি ২০০৯ থেকে ২০১৫ সাল পর্যন্ত বঙ্গবন্ধু শেখ মুজিব মেডিকেল বিশ্ববিদ্যালয়ের উপাচার্য ছিলেন।   রাজনৈতিক জীবন  গোপাল কুমিল্লা ভিক্টোরিয়া সরকারি কলেজে অধ্যয়নকালে ছাত্র লীগের রাজনীতি শুরু করেন। তিনি কুমিল্লা উত্তর জেলা আওয়ামী লীগের সিনিয়র সহসভাপতি।  ৩০ জুলাই ২০২১ সালে কুমিল্লা-৭ আসনের সংসদ সদস্য আলী আশরাফ মৃত্যুবরণ করলে শূন্য আসনের উপনির্বাচনে বিনা প্রতিদ্বন্দ্বিতায় তিনি ২০ সেপ্টেম্বর ২০২১ সালে সংসদ সদস্য নির্বাচিত হন।   গ্রন্থ  গোপাল  বিভিন্ন বিষয়ে গ্রন্থ রচনা করেন। তার উল্লেখযোগ্য গ্রন্থের মধ্যে রয়েছে:   একান্ত ভাবনা  অবিচল সতর্কতা: স্বাধীনতার মূল লক্ষ্য  পদোন্নতির সাতকাহন  যুবসমাজ ও মূল্যবোধ  আমার যত কথা  সমকালীন ভাবনা   পুরস্কার ও সম্মাননা  গোপাল চিকিৎসা ক্ষেত্রে অসাধারণ অবদানের  জন্য ২০১২ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” লাভ করেন।   তথ্যসূত্র   বিষয়শ্রেণী:চিকিৎসাবিদ্যায় স্বাধীনতা পুরস্কার বিজয়ী বিষয়শ্রেণী:১৯৫৩-এ জন্ম বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:বাংলাদেশী হিন্দু বিষয়শ্রেণী:বাংলাদেশ মেডিক্যাল বিশ্ববিদ্যালয়ের উপাচার্য বিষয়শ্রেণী:চট্টগ্রাম মেডিকেল কলেজের প্রাক্তন শিক্ষার্থী বিষয়শ্রেণী:চান্দিনা সরকারি মডেল পাইলট উচ্চ বিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম মেডিকেল কলেজের প্রাক্তন শিক্ষক বিষয়শ্রেণী:বাংলাদেশী শল্যচিকিৎসক বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:স্বাধীনতা পুরস্কার বিজয়ী বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
সৈদা () লেবাননের তৃতীয় বৃহত্তম শহর। ভূমধ্যসাগরের ধারে দেশের দক্ষিণাঞ্চলে এটি অবস্থিত। "সৈদা" নামের অর্থ হল একটি মৎস্যবিদ্যা।   ইতিহাস  সৈদা ছিল ফিনিকিয়ার অন্যতম গুরুত্বপূর্ণ শহর। এখান থেকে ভূমধ্যসাগরীয় অঞ্চলের বিশাল বাণিজ্য সাম্রাজ্য তৈরি হয়েছিল। এটি এমন লোকদের জন্য পরিচিত ছিল যারা কাচ এবং বেগুনি রঙের কাপড়ের রঞ্জক তৈরিতে ভাল ছিল। ফিনিকীয় যুগে সৈদায় কাচ তৈরি একটি অত্যন্ত গুরুত্বপূর্ণ ব্যবসা ছিল। মানুষ বেগুনি রঙের কাপড়ের ছোপও তৈরি করত।   তথ্যসূত্র   বিষয়শ্রেণী:ফিনিশিয়া বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত বিষয়শ্রেণী:খ্রিস্টপূর্ব ৪র্থ সহস্রাব্দে প্রতিষ্ঠিত জনবহুল স্থান
ট্রেন্ট ব্রিজ () নটিংহ্যামশায়ারের ওয়েস্ট ব্রিজফোর্ড এলাকায় অবস্থিত আন্তর্জাতিক মানের ক্রিকেট স্টেডিয়াম। এখানে ইংল্যান্ড দল সফরকারী দলের সাথে টেস্ট, একদিনের আন্তর্জাতিক খেলায় একে-অপরের বিপক্ষে মোকাবেলা করে। নটিংহ্যামশায়ার কাউন্টি ক্রিকেট ক্লাবের সদর দফতর এখানে। আন্তর্জাতিক ক্রিকেট এবং নটিংহ্যামশায়ারের নিজস্ব খেলাগুলো অনুষ্ঠিত হবার পাশাপাশি দুইবার আইসিসি বিশ্ব টুয়েন্টি২০ প্রতিযোগিতার খেলা অনুষ্ঠিত হয়েছে। ২০০৯ সালে আইসিসি বিশ্ব টুয়েন্টি২০ প্রতিযোগিতায় দক্ষিণ আফ্রিকা এবং পাকিস্তানের মধ্যকার সেমি-ফাইনাল খেলা অনুষ্ঠিত হয়েছে এখানে। এ স্থানটির নামকরণ হয়েছে কাছাকাছি থাকা ট্রেন্ট নদী ও এর উপর সংযোগকারী ব্রিজ থেকে, যা মিডো লেন এবং সিটি গ্রাউন্ড, নটস কাউন্টির ফুটবল স্টেডিয়া ও নটিংহ্যাম ফরেস্টকে একত্রিত করেছে।   ইতিহাস  ১৮৩০-এর দশকে সর্বপ্রথম ট্রেন্ট ব্রিজকে ক্রিকেট মাঠ হিসেবে ব্যবহার করা হয়েছিল। ১৮৩৮ সালে এ মাঠের পিছনে অবস্থিত ট্রেন্ট ব্রিজ ইনে প্রথমবারের মতো ক্রিকেট খেলা অনুষ্ঠানের বিষয়টি নিশ্চিত করা হয়। ১৮৯৯ সালে অস্ট্রেলিয়ার বিপক্ষে ইংল্যান্ডের টেস্ট খেলাটি ট্রেন্ট ব্রিজ স্টেডিয়ামের প্রথম টেস্ট খেলা।  ট্রেন্ট ব্রিজ ইনের স্বত্ত্বাধিকারী উইলিয়াম ক্লার্ক ১৮৪১ সালে মাঠের উদ্বোধন করেন এবং নিজেকে অল ইংল্যান্ড ক্রিকেট টিমের অধিনায়ক হিসেবে ঘোষণা করেন।Wynne-Thomas, Peter. "A Brief History of Trent Bridge". espncricinfo.com. Retrieved 21 April 2013. তার স্মরণে ১৯৯০ সালে রাশক্লিফ স্যুইটের পরিবর্তে নিউ উইলিয়াম ক্লার্ক স্ট্যান্ড নামকরণ করা হয়েছিল। ওয়েস্ট ব্রিজফোর্ডের ওয়েস্ট পার্ক স্পোর্টস গ্রাউন্ডটি বিশিষ্ট ধনপতি স্যার জুলিয়েন ক্যানের ব্যক্তিগত মাঠ ছিল। প্রায়শঃই তিনি সফরকারী জাতীয় দলের বিপক্ষে স্বাগতিকদের হয়ে খেলতেন।   টেস্ট ম্যাচ রেকর্ড   মাঠের সর্বোচ্চ দলীয় রান ৬৫৮/৮ (ডিক্লেয়ার) সংগ্রহ করার অধিকার অর্জন করে স্বাগতিক ইংল্যান্ড, অস্ট্রেলিয়ার বিপক্ষে ১৯৩৮ সালে।   সর্বনিম্ন দলীয় রান ৬০ সংগ্রহ করে অস্ট্রেলিয়া  ইংল্যান্ডের বিপক্ষে ২০১৫ সালে।   ১৯৫৪ সালে সর্বোচ্চ ব্যক্তিগত রান করেন ডেনিস কম্পটন পাকিস্তান দলের বিরুদ্ধে।  গুগলির ধারণার প্রথম বোলার বার্নার্ড বোসেনকুয়েট ১৯০৫ সালে অস্ট্রেলিয়ার বিরুদ্ধে ৮/১০৭ লাভ করেন।  সচিন তেন্ডুলকর তার নিজস্ব ব্যক্তিগত সংগ্রহ ১১,০০০ রানের মাইলফলক অতিক্রমণ করেন জুলাই, ২০০৭ সালে অনুষ্ঠিত ২য় টেস্টে।Wisden, 2nd Test, England v India, by Ravi Shastri, retrieved: 8 July, 2013   গ্যালারি চিত্র    তথ্যসূত্র    আরও দেখুন   মারাইজ ইরাসমাস  ইংল্যান্ড ক্রিকেট দল  এজবাস্টন ক্রিকেট গ্রাউন্ড  ১৯৭৫ ক্রিকেট বিশ্বকাপ  ২০১৩ অ্যাশেজ সিরিজ  ২০১৩-এ আন্তর্জাতিক ক্রিকেট  ২০১৩ নিউজিল্যান্ড ক্রিকেট দলের ইংল্যান্ড সফর  একদিনের আন্তর্জাতিক ক্রিকেটে হ্যাট্রিকের তালিকা   বহিঃসংযোগ    Official website  Nottinghamshire County Cricket Club  Cricinfo's Trent Bridge homepage  An informative and historical article about Trent Bridge  বিষয়শ্রেণী:নটিংহ্যামে ক্রীড়া বিষয়শ্রেণী:রাশক্লিফ বিষয়শ্রেণী:নটিংহ্যাম্পশায়ারের ক্রীড়া মাঠ বিষয়শ্রেণী:ইংল্যান্ডের বিলুপ্ত ফুটবল মাঠ বিষয়শ্রেণী:নটিংহ্যাম্পশায়ারের ক্রিকেট মাঠ বিষয়শ্রেণী:ইংল্যান্ডের টেস্ট ক্রিকেট মাঠ বিষয়শ্রেণী:নটিংহ্যামশায়ার কাউন্টি ক্রিকেট ক্লাব বিষয়শ্রেণী:১৯৭৫ ক্রিকেট বিশ্বকাপের স্টেডিয়াম বিষয়শ্রেণী:১৯৭৯ ক্রিকেট বিশ্বকাপের স্টেডিয়াম বিষয়শ্রেণী:১৯৮৩ ক্রিকেট বিশ্বকাপের স্টেডিয়াম বিষয়শ্রেণী:১৯৯৯ ক্রিকেট বিশ্বকাপের স্টেডিয়াম বিষয়শ্রেণী:২০১৯ ক্রিকেট বিশ্বকাপের স্টেডিয়াম
ইন রিয়েল লাইফ একটি মার্কিন বালক ব্যান্ড দল, যেটি ২০১৭ সালের ২২শে জুন মার্কিন টেলিভিশন চ্যানেল এবিসিতে প্রচারিত মার্কিন রিয়ালেটি টেলিভিশন গানের প্রতিযোগিতামূলক সিরিজ অনুষ্ঠানবয় ব্যান্ডের চূড়ান্ত ৫ জন কণ্ঠ শিল্পীদের নিয়ে গঠন করা হয়েছিল। যেটি উপস্থাপনা করেন ব্রিটিশ গায়িকা রিতা ওরা এবং এর (নির্মানকারী/মূখ্য বিচারক সমূহ হলেন)জনপ্রিয় মার্কিন ব্যান্ডদল ব্যাকস্ট্রিট বয়েজ-এর সদস্য নিক কার্টার, সাবেক ব্রিটিশ মেয়ে ব্যান্ডদল স্পাইস গার্লস এর সদস্য এমা বান্টন এবং মার্কিন রেকর্ড প্রযোজক টিম্বারল্যান্ড। অনুষ্ঠানটির ১০ টি পর্ব সংবলিত মৌসুমটি শুরু হয় ৩০ জন ছেলে কণ্ঠ শিল্পীদের নিয়ে, যারা নতুন ৫ সদস্যের "ছেলে ব্যান্ড দলের" একজন সদস্য হতে প্রতিযোগিতায় লিপ্ত হয়। প্রতি সপ্তাহে ছেলে গুলোকে আলাদা আলাদা দলে স্থানান্তর করা হয় এবং ততক্ষন পযন্ত তারা গান পরিবেশন করবে যতক্ষন পযন্ত মুখ্য বিচারকগণ ২জন অথবা ৩জন ছেলেকে বাদ দিয়ে দেন এবং সরাসরি ভোটদানের মাধ্যমে মার্কিন জনগনকে তাদের পছন্দমত একজনকে নির্বাচনের সুযোগ দেন। এবং অনুষ্ঠানটির মৌসুমের শেষে এসে অবশিষ্ট সর্বশেষ ৫ জন ছেলেদের নিয়ে একটি ব্যান্ডদল গঠন করে দেয়া হবে এবং তারা রেকর্ড লেবেল হলিউড রেকর্ডএর চুক্তিপত্র গ্রহণ করবে ভোটদানের ২৪ ঘণ্টার পর এক সপ্তাহ আগে, ২০১৭ সালের ২৪ই আগস্টে চূড়ান্ত সরাসরি অনুষ্ঠানে ব্রেডি ট্যুটন, ড্রিউ রামস, চেন্স পেরেজ,সার্জিয়ো কাল্ডেরন এবং মাইকেল কনর হলেন অনুষ্ঠানটির বিজয়ী সদস্যবৃন্দ এবং তারা "ইন রিয়েল লাইফ" ব্যান্ড গঠন করেছেন। সে অনুষ্ঠানেই তারা তাদের আত্বপ্রকাশকারী একক "আইস ক্লোস্ড" গানটি পরিবেশন করে।   ডিস্কোগ্রাফী   একক সমূহ   ২০১৭: "আইস ক্লোস্ড"   তথ্যসূত্র    বহিঃসংযোগ     বিষয়শ্রেণী:লস অ্যাঞ্জেলেসের সঙ্গীত দল বিষয়শ্রেণী:হলিউড রেকর্ডসের শিল্পী বিষয়শ্রেণী:মার্কিন বয় ব্যান্ড
স্যার জন কোপ, ষষ্ঠ ব্যারোনেট (১৬৭৩–১৭৪৯), ব্রামশিল, হ্যাম্পশায়ারের বাসিন্দা, ছিলেন একজন ব্রিটিশ ব্যাংকার এবং হুইগ রাজনীতিবিদ যিনি ১৭০৫ থেকে ১৭৪১ সাল পর্যন্ত ৩৬ বছর ধরে ইংরেজি এবং ব্রিটিশ হাউস অফ কমন্সে ছিলেন। তিনি ১৭০৬ থেকে ১৭২১ সাল পর্যন্ত ব্যাংক অফ ইংল্যান্ডের পরিচালক ছিলেন।   কর্মজীবন  কোপ ১৭০১ সালের দ্বিতীয় সাধারণ নির্বাচনে এবং ১৭০২ সালের ইংরেজি সাধারণ নির্বাচনে অ্যান্ডোভারে সংসদের জন্য প্রতিদ্বন্দ্বিতা করেছিলেন, কিন্তু উভয় ক্ষেত্রেই পরাজিত হন। স্টকব্রিজ বিবেচনা করার পর, ১৭০৫ সালের ইংরেজি সাধারণ নির্বাচনে স্যার জর্জ ট্রেবির আগ্রহে তাকে অবশেষে প্লাম্পটন এরলের সংসদ সদস্য হিসেবে নির্বাচিত করা হয়। তিনি একজন হুইগ হিসেবে কাজ করেন এবং ২৫ অক্টোবর ১৭০৫ সালে স্পিকার পদে কোর্ট প্রার্থীর পক্ষে ভোট দেন। ১৭০৬ সালে, তিনি ব্যাংক অফ ইংল্যান্ডের পরিচালক হন এবং ১৭২১ সাল পর্যন্ত বিধিবদ্ধ ব্যবধানে ছিলেন। ১৭০৭ সালে তিনি ব্যাংকের প্রতিনিধি হিসেবে কমিশনার অফ দ্য ইকুইভ্যালেন্টও হন এবং ইউনিয়ন এবং স্কটিশ বিষয়ে আগ্রহ দেখাতে থাকেন। ১৭০৮ সালের ব্রিটিশ সাধারণ নির্বাচনে তিনি ট্যাভিস্টকে স্থানান্তরিত হন, যেখানে বেডফোর্ড স্বার্থের সমর্থনে তিনি বিনা প্রতিদ্বন্দ্বিতায় এমপি হিসেবে ফিরে আসেন। তিনি হুইগদের পক্ষে একজন প্রতিনিধি হিসেবে কাজ করেছিলেন এবং ১৭০৯ সালে প্যালাটিনদের নাগরিকত্ব প্রদানকে সমর্থন করেছিলেন। ১৭০৯ সালে তিনি সমতুল্য কমিশনার হিসেবে পুনঃনির্বাচিত হন এবং ১৭১৫ সাল পর্যন্ত স্থায়ী হন। ১৭১০ সালে তিনি ডঃ স্যাচেভেরেলের অভিশংসনের পক্ষে ভোট দেন। ১৭১০ সালের ব্রিটিশ সাধারণ নির্বাচনে তিনি কঠোর প্রতিযোগিতার পর ফিরে আসেন এবং তার সহকর্মীর মতো আবেদন না করায় তিনি এড়িয়ে যান। তিনি ১৭১৩ সালের ১৮ জুন ফরাসি বাণিজ্য বিলের বিরুদ্ধে ভোট দেন। ১৭১৩ সালের ব্রিটিশ সাধারণ নির্বাচনে তিনি বিনা প্রতিদ্বন্দ্বিতায় ফিরে আসেন এবং ১৮ মার্চ ১৭১৪ সালে রিচার্ড স্টিলের বহিষ্কারের বিরুদ্ধে ভোট দেন।   ১৭১৫ সালের ব্রিটিশ সাধারণ নির্বাচনে কোপকে ট্যাভিস্টকের হুইগ এমপি হিসেবে পুনরায় নির্বাচিত করা হয় এবং ১৭২২ সালে তিনি বিনা প্রতিদ্বন্দ্বিতায় নির্বাচিত হন। তিনি ১১ জানুয়ারী ১৭২১ সালে ব্যারোনেটসিতে তার বাবার স্থলাভিষিক্ত হন।  ১৭২৭ সালের ব্রিটিশ সাধারণ নির্বাচনে তিনি ট্যাভিস্টক এবং হ্যাম্পশায়ার থেকে প্রতিদ্বন্দ্বিতা করেন এবং উভয় নির্বাচনেই ফিরে আসার পর হ্যাম্পশায়ারের এমপি হিসেবে বসার সিদ্ধান্ত নেন। ১৭৩৪ সালের ব্রিটিশ সাধারণ নির্বাচনে তিনি লিমিংটনের এমপি হিসেবে পুনরায় নির্বাচিত হন এবং সেই সংসদের শেষে অবসর গ্রহণ করেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৭০৫-১৭০৭ বিষয়শ্রেণী:প্লিম্পটন এরলের ইংল্যান্ডের সংসদ সদস্য বিষয়শ্রেণী:ইংল্যান্ডের ব্যারোনেটেজের ব্যারোনেট বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:গ্রেট ব্রিটেনের সংসদ সদস্য ১৭১৫-১৭২২ বিষয়শ্রেণী:গ্রেট ব্রিটেনের সংসদ সদস্য ১৭১৩-১৭১৫ বিষয়শ্রেণী:গ্রেট ব্রিটেনের সংসদ সদস্য ১৭১০-১৭১৩ বিষয়শ্রেণী:গ্রেট ব্রিটেনের সংসদ সদস্য ১৭০৮-১৭১০ বিষয়শ্রেণী:১৭৪৯-এ মৃত্যু বিষয়শ্রেণী:১৬৭৩-এ জন্ম বিষয়শ্রেণী:টাভিস্টকের গ্রেট ব্রিটেনের সংসদ সদস্য
শিব ঠাকরে (জন্ম ৯ সেপ্টেম্বর ১৯৮৯), হলেন একজন ভারতীয় টেলিভিশন অভিনেতা। তাঁর পুরো নাম শিব মনোহর রাও উত্তম রাও জিঙ্গুজি গণুজি ঠাকরে। ২০১৭ সালে তিনি এমটিভি রোডিজ রাইজিং -এ অংশগ্রহণ করেন। ২০১৯ সালে তিনি বিগ বস মারাঠি 2 এবং দ্য অ্যান্টি সোশ্যাল নেটওয়ার্ক -এ অংশগ্রহণ করেন এবং বিজয়ী হন। বর্তমানে, তিনি কালারস টিভির রিয়েলিটি শো বিগ বস 16 -এ অংশগ্রহণ করছেন।   ব্যক্তিগত জীবন  শিব ঠাকরে কায়স্থ পরিবারে জন্মগ্রহণ করেন, ঠাকরে কায়স্থ সম্প্রদায়ের উপজাতি। শিব তার বিগ বস মারাঠি সহ প্রতিযোগী বীণা জগতাপের সাথে ২০১৯ সাল থেকে ডেটিং করছিলেন কিন্তু ২০২১ সালে তাদের বিচ্ছেদ ঘটে।  কাজের তালিকা    টেলিভিশন  বছরশিরোনামভূমিকামন্তব্যসূত্র২০১৭এমটিভি রোডিজ রাইজিংপ্রতিযোগীসেমিফাইনালিস্ট২০১৯অ্যান্টি সোশ্যাল নেটওয়ার্কবিজয়ীবিগ বস মারাঠি 2২০২০এমটিভি রোডিজ বিপ্লবঅডিশন প্যানেল২০২২বিগ বস 16   বিশেষ উপস্থিতি  +বছরশিরোনামভূমিকাসূত্র২০১৯ডন স্পেশালনিজেইজয় জয় মহারাষ্ট্র মাজাআজ কে স্পেশালVoot নাইট লাইভ২০২১বিগ বস মারাঠি ৩২০২২ফাক্ট মারাঠি সিনেমা সম্মান পুরস্কারনৃত্য পরিবেশকমেলা মনোরঞ্জনছ   চিত্রসংগীত  বছরশিরোনামগায়কসহ-অভিনেতাসূত্র২০২০কাশ চন্দ্রস্বপ্নিল বন্দোদকরবীণা জগতাপ২০২১শীলাবতীবরুণ লিখতেমীরা জগন্নাথ   মিডিয়া ইমেজ  তিনি ২০১৯ সালে টাইমস অফ ইন্ডিয়ার মহারাষ্ট্রের শীর্ষ ৩০ মোস্ট ডিজায়ারেবল পুরুষের মধ্যে একুশতম স্থানে ছিলেন। ২০১৯ সালে মারাঠি টেলিভিশনে টাইমস অফ ইন্ডিয়ার শীর্ষ ১৫ মোস্ট ডিজায়ারেবল পুরুষের মধ্যে তিনি প্রথম স্থান অধিকার করেন।  কর্মজীবন  শিব ২০১৭ সালে এমটিভি রোডিজ রাইজিং রিয়েলিটি শোতে অংশগ্রহণের মাধ্যমে তার কর্মজীবন শুরু করেন এবং তিনি শোটির সেমিফাইনালে পৌঁছেছিলেন। এর পরে তিনি 'এমটিভি'র দ্য অ্যান্টি সোশ্যাল নেটওয়ার্কে হাজির হন। ২০১৯ সালে, তিনি মারাঠি রিয়েলিটি শো বিগ বস মারাঠি 2 -এ অংশগ্রহণ করেছিলেন এবং শোটি জিতেছিলেন ২০২০ সালে, তিনি অডিশন প্যানেল হিসাবে এমটিভি রোডিজ রেভোলিউশন পুনেতে যোগদান করেন। সম্প্রতি, তিনি তার নতুন ডিওডোরেন্ট ব্র্যান্ড চালু করে একজন উদ্যোক্তা হয়েছেন।  অক্টোবর ২০২২ থেকে, তিনি কালারস টিভির রিয়েলিটি শো বিগ বস 16 -এ অংশগ্রহণ করেছিলেন।   তথ্যসূত্র   বিষয়শ্রেণী:ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:আপাতবাস্তব অনুষ্ঠান বিজয়ী বিষয়শ্রেণী:বিগ বস মারাঠি প্রতিযোগী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:এমটিভি রোডিসের প্রতিযোগী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিধান রঞ্জন রায় পোদ্দার একজন বাংলাদেশী চিকিৎসক ও বর্তমান অন্তর্বর্তীকালীন সরকারের একজন উপদেষ্টা। তিনি জাতীয় মানসিক স্বাস্থ্য ইনস্টিটিউট ও হাসপাতালের সাবেক পরিচালক।   প্রাথমিক জীবন  তিনি ১৯৬৩ সালে সুনামগঞ্জে জেলার মধ্যনগর উপজেলার মধ্যনগর বাজার আবাসিক এলাকায় জন্মগ্রহণ করেন। তিনি ১৯৭৯ সালে সুনামগঞ্জ জুবিলী উচ্চ বিদ্যালয় থেকে এসএসসি ও ১৯৮১ ঢাকা কলেজ থেকে এইচএসসি পাস করেন। এছাড়া তিনি ১৯৮৮ সালে ঢাকার স্যার সলিমুল্লাহ মেডিকেল কলেজ থেকে এমবিবিএস সম্পন্ন করেন।   কর্মজীবন  তিনি পূর্বে ময়মনসিংহ মেডিকেল কলেজ হাসপাতালের মনোরোগ বিভাগের বিভাগীয় প্রধান হিসেবে কর্মরত ছিলেন। পরে তিনি জাতীয় মানসিক স্বাস্থ্য ইনস্টিটিউটের পরিচালক হিসেবে কাজ করেন।  তিনি মনোচিকিৎসার পাশাপাশি লেখালেখির সঙ্গেও জড়িত। তার প্রকাশিত বইয়ের মধ্যে রয়েছে সামাজিক চেতনার মনস্ত্বত্ত (২০১৬), এপিকুরস, আধুনিকতা ও আমরা (২০১৮), সিগমুন্ড ফ্রয়েড এবং অফ্রয়েডীয় ফ্রয়েডবাদীগণ (২০২০)।  তিনি ২০২৪ সালের ১১ আগস্ট অন্তর্বর্তীকালীন সরকারের প্রাথমিক ও গণশিক্ষা মন্ত্রণালয়ের উপদেষ্টা হিসেবে শপথ গ্রহণ করেন।   সমালোচনা  প্রাথমিক শিক্ষকদের বেতন বিষয়ে একটি মন্তব্যের কারণে তিনি সমালোচনার মুখে পড়েন। তার বক্তব্য ছিল, "প্রাথমিক শিক্ষকদের বেতনে যদি জীবনযাপন না হয়, তাহলে তারা অন্য পেশা খুঁজে নিতে পারেন।" এই মন্তব্য সামাজিক যোগাযোগমাধ্যম, প্রিন্ট ও ইলেকট্রনিক মিডিয়ায় ব্যাপক প্রতিক্রিয়া সৃষ্টি করে। অনেকেই এই মন্তব্যকে শিক্ষকদের প্রতি অবমাননাকর ও অমানবিক বলে আখ্যা দেন।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:সুনামগঞ্জ জেলার ব্যক্তি বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:বাংলাদেশী হিন্দু বিষয়শ্রেণী:স্যার সলিমুল্লাহ মেডিকেল কলেজের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশী চিকিৎসক
ডি. রাজা (জন্ম: ৩রা জুন, ১৯৪৯) একজন ভারতীয় রাজনৈতিক নেতা, তিনি তামিলনাড়ু থেকে রাজ্যসভার সাংসদ নির্বাচিত হয়েছিলেন। তিনি বর্তমানে ভারতের কমিউনিস্ট পার্টি দলের সর্বভারতীয় সাধারণ সম্পাদক।   প্রারম্ভিক জীবন ও পড়াশোনা  ডি. রাজা তামিলনাড়ুর ভেলোর জেলার একটি দলিত পরিবারে জন্মগ্রহণ করেন। তার বাবা-মা উভয়েই ভূমিহীন কৃষি শ্রমিক ছিলেন। ডি. রাজা ভেলোর জেলার একটি কলেজ থেকে বি.এস.সি ডিগ্রী লাভ করেন এবং পরবর্তীকালে বি.এড করেন। ডি. রাজা তার গ্রামের প্রথম গ্র্যাজুয়েট ছিলেন।   রাজনৈতিক জীবন  কলেজে পড়ার সময় ডি.রাজা ছাত্র রাজনীতিতে জড়িয়ে পড়েন।  তিনি সারাভারত যুব ফেডারেশনের নেতা হিসাবে উঠে আসেন এবং ১৯৭৫ থেকে ১৯৮০ পর্যন্ত তিনি এই সংগঠনের তামিলনাড়ু রাজ্য কমিটির সম্পাদকের দায়িত্বও পালন করেছেন। ১৯৮৫ থেকে ১৯৯০ পর্যন্ত তিনি সারাভারত যুব ফেডারেশনের সর্বভারতীয় সাধারণ সম্পাদক ছিলেন। ১৯৯৪ সালে ডি. রাজা ভারতের কমিউনিস্ট পার্টির জাতীয় সম্পাদক নির্বাচিত হয়েছিলেন, ২০১৯ পর্যন্ত তিনি এই দায়িত্ব পালন করেছেন। ২০১৯ সালের ২১শে জুলাই সিপিআই দলের জাতীয় পরিষদ ডি. রাজা কে পার্টির সাধারণ সম্পাদক নির্বাচিত করে।   ব্যক্তিগত জীবন  ডি. রাজা সারাভারত যুব ফেডারেশনে যুক্ত থাকার সময় তার স্ত্রী অ্যানি রাজার সাথে পরিচিত হন। অ্যানি তখন ভারতের কমিউনিস্ট পার্টির মহিলা শাখা সংগঠন ভারতের জাতীয় মহিলা ফেডারেশনের সাধারণ সম্পাদিকা ছিলেন। ১৯৯০ সালের ৭ই জানুয়ারি তাদের বিয়ে হয়, তাদের দুজনের অপরাজিতা রাজা নামে একটি মেয়ে আছে।   লিখিত বই  ডি. রাজা "দলিত প্রশ্নঃ এগিয়ে যাবার পথ" (Dalit Question: The Way Forward) নামে বই লিখেছেন। বইটি ২০০৭ সালে নতুন দিল্লির সিপিআই প্রকাশনী থেকে প্রকাশ করা হয়।    তথ্যসূত্র   বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর ভারতের কমিউনিস্ট পার্টির রাজনীতিবিদ বিষয়শ্রেণী:তামিলনাড়ুর রাজ্যসভা সদস্য বিষয়শ্রেণী:ভেল্লোর জেলার ব্যক্তি বিষয়শ্রেণী:ভারতে রাজনৈতিক দলের নেতা বিষয়শ্রেণী:দলিত
এম.এস. ধোনি : দ্য আনটোল্ড স্টোরি () হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ভারতীয় জাতীয় ক্রিকেট দলের সাবেক অধিনায়ক ও সাবেক ক্রিকেটার মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিয়ারা আডবাণী, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে।First Look: Sushant Singh Rajput in MS Dhoni Biopic – NDTV Movies. Movies.ndtv.com. Retrieved on 2015-12-03. ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।   অভিনয়ে   সুশান্ত সিং রাজপুত - মহেন্দ্র সিং ধোনি  কিয়ারা আডবাণী - সাক্ষী সিং ধোনি  হ্যারি তেঙ্গরি - যুবরাজ সিং  অনুপম খের - পান সিং ধোনি  দিশা পাটানি - প্রিয়াঙ্কা ঝা  ভূমিকা চাওলা - জয়ন্তী গুপ্তা (ধোনির বোন)  মুকেশ ভাট - ভাষ্যকার  ব্রিজেন্দ্র কালা - ভাষ্যকার  রাজেশ শর্মা - কোচ মিঃ ব্যানার্জি (বন্দ্যোপাধ্যায়)  কুমুদ মিশ্রা - টি.সি (দেবল সহায়)  জিসান - মহেন্দ্র সিং ধোনি (ছেলেবেলায়)  নীতি মহীন্দ্রা - দেবকী দেবী  রবীন্দ্র মাকনানি - জগমোহন দালমিয়া  দীপক দত্ত - দীলিপ ভেঙ্কসরকার  কিরণ মোর - অতিথি চরিত্র  ক্রান্তি প্রকাশ ঝা - সন্তোষ লাল  অলোক পাণ্ডে - চিট্টু  সন্দীপ নহর - পরম  সর্বদমন ডি ব্যানার্জী - চঞ্চল   গান    আরও দেখুন   মেরি কম (চলচ্চিত্র)  আজহার (চলচ্চিত্র)   তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় ক্রীড়া চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:ফক্স স্টার স্টুডিওসের চলচ্চিত্র বিষয়শ্রেণী:ভারতীয় পুরুষের সাংস্কৃতিক চিত্রায়ণ বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:বিহারের পটভূমিতে চলচ্চিত্র বিষয়শ্রেণী:ভারতে ক্রিকেট সম্পর্কে চলচ্চিত্র বিষয়শ্রেণী:ঔরঙ্গাবাদে ধারণকৃত চলচ্চিত্র বিষয়শ্রেণী:জামশেদপুরের পটভূমিতে চলচ্চিত্র
থাম্ব|মুসলিমরা দৈনিক পাঁচ ওয়াক্ত নামাজ আদায় করে৷ আর এটা এজন্য যে, পাঁচ ওয়াক্ত নামাজ মুসলিমদের উপর ফরজ বা বাধ্যতামূলক করা হয়েছে৷  ফরজ () সরাসরি মুসলিম সমাজের সাথে সম্পৃক্ত, একটি আরবি শব্দ যা অবশ্য কর্তব্য কোন ধর্মীয় আচারকে নির্দেশ করে। ইসলাম ধর্মের পবিত্র ধর্মগ্রন্থ আল-কুরআনের সূরা আন-নূর এর ১নং আয়াতে ব্যবহারের কারণে, ফরজকে একটি কুরআনিক শব্দেও অভিহিত করা হয়। سُوۡرَۃٌ اَنۡزَلۡنٰہَا وَفَرَضۡنٰہَا وَاَنۡزَلۡنَا فِیۡہَاۤ اٰیٰتٍۭ بَیِّنٰتٍ لَّعَلَّکُمۡ تَذَکَّرُوۡنَ   অনুবাদ; একটি সূরাহ্ --এটি অবতারণ করেছি এবং এটিকে অবশ্য-পালনীয় (ফরজ) করেছি, আর এত অবতারণ করেছি সুস্পষ্ট আয়াতসমূহ, যাতে তোমরা উপদেশ গ্রহণ কর। [সূূূরা আন-নূূর, আয়াত ১]  সংক্ষিপ্ত বিবরণ ফার্সি, তুর্কি, উর্দু, হিন্দি ভাষায়ও ফরজ একই অর্থে ব্যবহৃত হয়। ইসলাম ধর্মে ফরজ বলতে বুঝায়– আল্লাহ তাঁর অনুসারীদের উপর যেসব কাজ আবশ্যক করেছেন। যে সকল মুসলমান এই আবশ্যক কাজগুলো পালন করবেন তারা মুক্তি ও সওয়াব অর্জন করবেন।  শ্রেণিবিভাগ ফিকাহ্ ফরজকে দুই শ্রেণিতে ভাগ করেছে। ফরজ-এ-আইন সকল মুসলমানকে ব্যক্তিক পর্যায় থেকে এই কাজগুলো পালন করতে হবে। যেমন- প্রতিদিনের নামাজ, রমজান মাসের রোজা ও জীবনে অন্তত একবার হজ্জ (যদি সামর্থ্যে থাকে), যাকাত আদায়।  ফরজ-এ-কিফায়াহ কোন সম্প্রদায় বা উম্মাহর উপর আরোপিত কর্তব্য। যেমন- জানাজার নামাজ, সম্প্রদায়ের সকল সদস্যকে অংশগ্রহণ করতে হয় না বরং সেখান থেকে যথেষ্ট পরিমাণ মানুষ অংশগ্রহণ করলেই চলে।  তথ্যসূত্র  আরও দেখুন   ওয়াজিব  সুন্নত  মুস্তাহাব  মাকরুহ  নমাজ  ফিকহ  আল্লাহ   কুরআন   আসমাউল হুসনা   তাওহীদ   যিকর  ইসলামের পঞ্চস্তম্ভ  কাবা   রাসূল  নবী  বহিঃসংযোগ  বিষয়শ্রেণী:ইসলামি পরিভাষা
জেমস ওয়াটসন ক্রোনিন (২৯শে সেপ্টেম্বর, ১৯৩১ - ২৫ আগস্ট, ২০১৬) একজন মার্কিন নিউক্লীয় পদার্থবিজ্ঞানী।  তার জন্ম ইলিনয়ের শিকাগো শহরে। ক্রোনিন ১৯৮০ সালে সহ গবেষক ভ্যাল লজ্‌স্‌ডন ফিচের সাথে যৌথভাবে পদার্থবিজ্ঞানে নোবেল পুরস্কার লাভ করেন। পুরস্কার প্রাপ্তির কারণ ১৯৬৪ সালের একটি পরীক্ষণমূলক আবিষ্কার। তাদের সে পরীক্ষার মাধ্যমে প্রমাণিত হয়েছিল, নির্দিষ্ট কিছু অতিপারমনবিক বিক্রিয়া মৌলিক প্রতিসাম্য নীতি লঙ্ঘন করে। আরো পরিষ্কার করে বললে, কেওন ক্ষয় বিষয়ক পরীক্ষণের মাধ্যমে তারা দেখিয়েছিলেন, একটি বিক্রিয়াকে উল্টোদিকে পরিচালিত করলে তারা মূল বিক্রিয়ার পথ যে হুবহু অনুসরণ করে কেবল তা-ই নয়, অতিপারমানবিক কণাগুলোর এ ধরনের মিথস্ক্রিয়া সময় নিরপেক্ষও বটে। এই প্রমাণের কারণেই সিপি লঙ্ঘন আবিষ্কৃত হয়।   তথ্যসূত্র    বহিঃসংযোগ    Cronin's Nobel lecture on CP Symmetry Violation   James Watson Cronin  the discovery of violations of fundamental symmetry principles in the decay of neutral K-mesons.  Short biography at the University of Chicago  বিষয়শ্রেণী:দুর্বল মিথস্ক্রিয়া পদার্থবিজ্ঞানী বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:১৯৩১-এ জন্ম বিষয়শ্রেণী:২০১৬-এ মৃত্যু বিষয়শ্রেণী:মার্কিন নোবেল বিজয়ী বিষয়শ্রেণী:মার্কিন পদার্থবিজ্ঞানী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:রুশ বিজ্ঞান অ্যাকাডেমির বিদেশী সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
মহারানী শরৎসুন্দরী দেবী পুঠিয়া রাজবংশের অন্যতম জমিদার ছিলেন।  জন্ম পরিবার রাজশাহীর বিখ্যাত পুঠিয়া রাজ পরিবারের তরুন জমিদান যোগেন্দ্র নারায়ণের স্ত্রী ছিলেন শরৎসুন্দরী। মাত্র ১৩ বছর বয়সে তিনি বিধবা হন। থাম্ব|ডান|পুঠিয়া প্যালেস এর নামফলকে শরৎসুন্দরী দেবী এর নাম  অবদান পুঠিয়া রাজ এর পাঁচাআনি এস্টেটের জমিদার হিসেবে তিনি ১৮৬৫ সালে দায়িত্ব্গ্রহণ করেন। শিক্ষা ও জনহিতকর কাজের পৃষ্ঠপোষক হিসেবে অসাধারণ অবদানের স্বীকৃতি স্বরূপ ১৮৭৪ সালে তৎকালীন সরকার তাঁকে রানী এবং ১৮৭৭ সালে মহারানী উপাধিতে ভূষিত করেন।  মৃত্যু মাত্র ৩৭ বছর বয়সে শরৎসুন্দরী কাশীতে মৃত্যুবরণ করেন।  আরো পড়ুন  পুঠিয়া রাজবাড়ী  হেমন্ত কুমারী দেবী  পুঠিয়া মন্দির চত্বর  তথ্যসূত্র  বিষয়শ্রেণী:বাঙালি হিন্দু বিষয়শ্রেণী:বাঙালি সমাজসেবক
উমিয়াম হ্রদ (অন্য নাম বরাপানী হ্রদ) ভারতের মেঘালয় রাজ্যের শিলং নগরের ১৫ কিলোমিটার উত্তরে অবস্থিত এক জলাধার। ১৯৬০-র দশকে উমিয়াম নদীতে বাঁধ দিয়ে এর সৃষ্টি করা হয়েছিল। হ্রদ এবং বাঁধের অববাহিকা অঞ্চল প্রায় ২২০ বর্গ কিলোমিটার বিস্তৃত।   ইতিহাস  হ্রদটিকে আবদ্ধ করা উমিয়াম বাঁধ ১৯৬০-র দশকে আসাম রাজ্যিক বিদ্যুৎ পরিষদ তৈরি করেছিলেন। হ্রদটি সৃষ্টির উদ্দেশ্য ছিল জলবৈদ্যুতিক শক্তির উৎপাদন। হ্রদটির উত্তরে থাকা উমিয়াম স্টেজ I পাওয়ারহাউজে চারটি 9-MW টার্বাইন জেনারেটর আছে যেখানে ১৯৬৫ সালে ব্যবসায়িক উৎপাদন আরম্ভ হয়। উমিয়াম স্টেজ I উত্তর-পূর্ব ভারতে অনুমোদিত প্রথম জলাধার জলবিদ্যুৎ প্রকল্প। পরে উমিয়াম প্রকল্পের এবং তিনটি পর্যায় নিচের অঞ্চলে তৈরি হয়।   পর্যটনস্থল  মেঘালয়ে উলিয়াম হ্রদ এক অন্যতম পর্যটনস্থল। পর্যটকরা কায়াকিং, বাটার সাইক্লিং, স্কুটিং, নৌকা চালানো ইত্যাদির জন্য এখানে ভিড় করেন।  চিত্র    তথ্যসূত্র    বহিঃসংযোগ    Umiam lake faces toxic threat  Umiam Dam satellite map  Umiam Lake Details  Siltation and Pollution Contribute to Power Crisis in Shillong  Pollution of Umiam Lake   বিষয়শ্রেণী:মেঘালয়ের দর্শনীয় স্থান বিষয়শ্রেণী:মেঘালয়ের হ্রদ বিষয়শ্রেণী:পূর্ব খাসি পাহাড় জেলা